गोल (2007 हिन्दी फ़िल्म)
धन धना धन गोल (अंग्रेज़ी: Dhan Dhana Dhan Goal) 2007 की भारतीय हिंदी भाषा की एक खेल पर आधारित फ़िल्म है। इसके निर्माता रोनी स्क्रूवाला तथा निर्देशक विवेक अग्निहोत्री हैं। फ़िल्म में जॉन अब्राहम, बिपाशा बसु, अरशद वारसी, शेरनाज़ पटेल और बोमन ईरानी मुख्य भूमिकाओं में हैं। फ़िल्म के गीत जावेद अख्तर द्वारा लिखे गए हैं तथा संगीत प्रीतम ने दिया है। फ़िल्म की काल्पनिक कहानी में फुटबॉल के माध्यम से यूनाइटेड किंगडम में दक्षिण एशियाई समुदाय की स्थिति को बताया गया है। फ़िल्म 23 नवंबर 2007 को रिलीज़ हुई थी और इसे नकारात्मक समीक्षाएँ मिली थीं।